বৈঠকের পরই বেলা ১২টার দিকে বাংলাদেশ টেলিভিশন ও বাংলাদেশ বেতারের মহাপরিচালককে ডেকে পাঠানো হয়। সিইসির নিজ কক্ষে জাতির উদ্দেশ্যে প্রদত্ত ভাষণ দুপুর ১টার পর রেকর্ডিং সম্পন্ন হয় বলে নিশ্চিত করেন ইসি সচিব হেলালুদ্দীন আহমদ। তিনি জানিয়েছেন, দুপুর ১টার পর প্রধান নির্বাচন কমিশনারের কার্যালয়ে তার ভাষণের রেকর্ডিং সম্পন্ন হয়। বাংলাদেশ টেলিভিশন ও বাংলাদেশ বেতার একসঙ্গে এই রেকর্ডিংয়ের কাজ সম্পন্ন করে। এর আগে এই ভাষণসহ তফসিলের বিস্তারিত বিষয় অনুমোদন করে নির্বাচন কমিশন। নির্বাচন কমিশনের অতিরিক্ত সচিব মোখলেসুর রহমান জানিয়েছেন, রেকর্ড করা ভাষণটি ১৫ মিনিটের মতো হবে।